Elon Musk takes over Twitter অৱশেষত বিশ্বৰ আটাইতকৈ ধনী ব্যক্তি এলন মাস্কে টুইটাৰ অধিগ্ৰহণ কৰিলে। মাইক্ৰ'ব্লগিং ছাইটটো অধিগ্ৰহণ কৰাৰ পিছত মাস্কে কোম্পানীৰ শীৰ্ষ বিষয়াসকলক চাকৰিৰ পৰা খেদাৰ কাম আৰম্ভ কৰিলে।
বাতৰি অনুসৰি, টুইটাৰৰ মুখ্য কাৰ্যবাহী বিষয়া পৰাগ আগৰৱালা আৰু কোম্পানীৰ 'মুখ্য বিত্তীয় বিষয়া' নেড চেগালক ইতিমধ্যে বৰ্খাস্ত কৰা হৈছে। পৰাগে ছান ফ্ৰান্সিস্কোৰ টুইটাৰৰ মুখ্য কাৰ্যালয় এৰিছে।
বৃহস্পতিবাৰে সন্ধিয়া বিশ্বৰ এক নম্বৰ স্থানৰ ধনী ব্যক্তিগৰাকীয়ে এক বিবৃতি জাৰি কৰি কয় যে তেওঁ টুইটাৰ অধিগ্ৰহণ কৰিছে। মাস্কে কয় যে তেওঁৰ এই পদক্ষেপ "মানৱতাৰ স্বাৰ্থত" লোৱা হৈছে।
মাস্কে টুইটাৰত বিজ্ঞাপন নীতি কি হ'ব লাগে সেই বিষয়ে এটা বাৰ্তাও দিছে। তেওঁৰ মতে যদি বিজ্ঞাপন সঠিকভাৱে ব্যৱহাৰ কৰা হয়, তেন্তে ই লোকসকলক যথেষ্ট তথ্য প্ৰাপ্ত কৰাত সহায় কৰিব। তেওঁ অপ্ৰাসংগিক বিজ্ঞাপনক 'স্পাম' বুলি বৰ্ণনা কৰিছে।
ইয়াৰ পূৰ্বে বুধবাৰে এলন মাস্কে হঠাতে ছান ফ্ৰান্সিস্কোত টুইটাৰৰ মুখ্য কাৰ্যালয়ত প্ৰৱেশ কৰে। মুখত হাঁহি এটা লৈ মাস্ক টুইটাৰ কাৰ্যালয়ত প্ৰৱেশ কৰা দেখি সকলোৱে আচৰিত হৈছিল। এলনে তেওঁ টুইটাৰ কাৰ্যালয়লৈ যোৱাৰ এটা ভিডিঅ' পোষ্ট কৰিছিল। দৰাচলতে, আমেৰিকা যুক্তৰাষ্ট্ৰৰ আদালতৰ নিৰ্দেশ অনুসৰি শুকুৰবাৰৰ ভিতৰত মাস্কে ৪হাজাৰ ৪০০ কোটি ডলাৰৰ অধিগ্ৰহণ চুক্তি চূড়ান্ত কৰিব লগা আছিল।
উল্লেখ্য যে যোৱা এপ্ৰিলত মাস্কে ৪হাজাৰ ৪০০ কোটি ডলাৰ ব্যয়েৰে টুইটাৰ ক্ৰয় কৰাৰ কথা ঘোষণা কৰিছিল। অৱশ্যে মাস্কে এই চুক্তিৰ পৰা আঁতৰি আহি দাবী কৰিছিল যে টুইটাৰে ভুৱা একাউণ্ট বন্ধ কৰিবলৈ উপযুক্ত পদক্ষেপ গ্ৰহণ কৰা নাই। কোম্পানীটোৰ শ্বেয়াৰৰ মূল্য হ্ৰাস হৈ আহে। তাৰ পিছতে আইনী যুঁজ আৰম্ভ হয়। আনকি মাস্কে টুইটাৰ ক্ৰয় কৰিব পাৰিব নে নোৱাৰে তাক লৈও সন্দেহ উপজিছিল।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
